સ્વયંભૂ મરડેશ્વર મહાદેવની રચના વિશિષ્ટ કહી શકાય તેવી અને અભ્યાસ માગી લે તેવી છે. શિવલીંગ ફરતે ચાર વલયો(ગોળાકાર) છે. જે નરી આંખે જોઈ શકાય છે. વિદ્વાનોનું કહેવું છે કે આ ચાર વલયો દરેક યુગની ઝાંખી કરાવે છે. શિવલીંગના મૂળથી શરૂ થયેલા વલયને સતયુગનો સમયગાળો દર્શાવ્યો છે. જ્યારે ત્યાર પછીના બીજા ભાગને દ્વાપર યુગ ત્યાર બાદ ત્રીજા વલયને ત્રેતાયુગનો સમયગાળો કહ્યો છે. અને હાલના શિવલીંગના અગ્ર ભાગને કલિયુગને સમય ગાળો હોવાનું વિદ્વાનો નું મંતવ્ય છે. આ પ્રભાવ શાળી મરડેશ્વર મહાદેવના લિંગ(બાણ) ઉપર છેક જમણી બાજુ દોઢથી બે ઈંચ ઊડાઈ વાળો નાનકડો ખાડો છે.